|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail: **eka.press@gmail.com** ■

Αρ. Πρωτ. 1547 Αθήνα, 04/09/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει απερίφραστα την κατάπτυστη διάταξη του υπουργείου Εργασίας, που αναφέρεται σε αναπλήρωση των εργάσιμων ωρών της προληπτικής καραντίνας, με απλήρωτη υπερεργασία και υπερωριακή απασχόληση.

Αναρωτιέται κανείς αν αυτό το μέτρο περιλαμβάνεται στο σχέδιο της κυβέρνησης για περιορισμό της πανδημίας. Το σίγουρο είναι πως ο κοινός νους αντιλαμβάνεται με βεβαιότητα ότι το μέτρο αυτό σημαίνει αναγκαστική εργασία, σημαίνει ότι το κόστος της κρίσης μεταφέρεται στις πλάτες των αδυνάτων για ακόμη μια φορά και σημαίνει ότι ο ένας εργαζόμενος στρέφεται εναντίον του άλλου, και ειδικά εκείνου που νόσησε και άρα ευθύνεται για την αναγκαστική καραντίνα και μετέπειτα υπερωριακή απασχόληση των συναδέλφων του.

Το ΕΚΑ καλεί την κυβέρνηση να αποσύρει άμεσα την πρωτοφανή αντεργατική διάταξη και να κατανοήσει ότι με το μέτρο αυτό καταστρατηγείται ο θεσμός και η αμοιβή της υπερεργασιακής και υπερωριακής απασχόλησης.

**Το Δ.Σ.**